Diari Oficial de la Generalitat Valenciana


Sumari del DOGV 4683, del 03-02-2004 (2004/959)

DECRET 11/2004, de 30 de gener, del Consell de la Generalitat, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.
---------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/01/30/11/dof/vci/html**

### Dades del document

Número de DOGV
:   4683

Data del DOGV
:   03-02-2004

Secció del DOGV
:   I. DISPOSICIONS GENERALS

Número del document
:   2004/959


Data del document
:   30-01-2004

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * Benferri
    * Montesinos, los
    * Vinaròs
    * Cox
    * Peníscola
    * Pilar de la Horadada
    * Benicarló
    * Callosa de Segura
    * regió agrària
    * legislació
    * contaminació d'origen agrícola
    * contaminació de l'aigua
    * zona sensible
    * abonament químic

DECRET 11/2004, de 30 de gener, del Consell de la Generalitat, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries. [2004/X959]
  
La Directiva 91/676/CEE, de 12 de desembre, relativa a la protecció de les aigües contra la contaminació produïda per nitrats d'origen agrícola, va ser transposada a la nostra normativa interna mitjançant el Reial Decret 261/1996, de 16 de febrer, sobre protecció de les aigües contra la contaminació produïda pels nitrats procedents de fonts agràries. L'objectiu d'aquestes normatives és establir les mesures necessàries per a prevenir i corregir la contaminació de les aigües, continentals i litorals, causades per nitrats d'origen agrari.
  
La normativa mencionada imposa als estats membres l'obligació d'identificar les aigües que es troben afectades, o en risc d'estar-ho, per la contaminació de nitrats d'aquesta procedència. D'altra banda, estableix criteris per a designar com a zones vulnerables aquelles superfícies territorials el drenatge de les quals dóna lloc a la contaminació per nitrats. Una vegada determinades les zones, s'hauran de realitzar i posar en funcionament programes d'actuació coordinats amb tècniques agrícoles adequades, amb la finalitat d'eliminar o minimitzar els efectes dels nitrats sobre les aigües.
  
En aplicació de tot l'anterior el Consell de la Generalitat va aprovar el Decret 13/2000, de 25 de gener, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats d'origen procedents de fonts agràries. Així mateix, la Conselleria d'Agricultura, Pesca i Alimentació ha aprovat l'Ordre de 29 de març del 2000, per la qual s'aprova el Codi Valencià de Bones Pràctiques Agràries, i l'Ordre de 3 de juny del 2003, per la qual s'estableix el Programa d'Actuació sobre les Zones Vulnerables designades a la Comunitat Valenciana.
  
Les zones designades en el Decret 13/2000, de 25 de gener, del Consell de la Generalitat, poden ser objecte de modificació o ampliació, d'acord amb el que estableix l'article 4.2 del citat Reial Decret 261/1996, de 16 de febrer.
  
En l'àmbit de l'administració del Consell de la Generalitat, la Conselleria de Territori i Habitatge, d'acord amb el Decret 119/2003, de 11 de juliol, del Consell de la Generalitat, pel qual es va aprovar el Reglament Orgànic i Funcional d'aquella, té atribuïdes, entre altres, competències en matèria de control sobre la qualitat de les aigües.
  
En virtut de tot el que s'ha exposat, a proposta del conseller de Territori i Habitatge, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la reunió del dia 30 de gener de 2004,
  
DECRETE
  
Article únic
  
S'amplia la designació realitzada en el Decret 13/2000, de 25 de gener, del Consell de la Generalitat, a l'efecte assenyalat en el Reial Decret 261/1996, de 16 de febrer, als termes municipals recollits en l'annex.
  
Les zones designades en el paràgraf anterior hauran de ser examinades i, si és el cas, objecte de modificació o ampliació, d'acord amb el que estableix l'article 4.2 del Reial Decret 261/1996, de 16 de febrer.
  
DISPOSICIÓ ADDICIONAL
  
La Conselleria de Territori i Habitatge comunicarà al Ministeri de Medi Ambient la llista de zones vulnerables designades mitjançant el present decret, com també les modificacions que, si és procedent, es realitzen en el futur.
  
DISPOSICIONS FINALS
  
Primera
  
Es faculta els titulars de la Conselleria de Territori i Habitatge y de la Conselleria d'Agricultura, Pesca i Alimentació, perquè, en l'àmbit de les seues competències, dicten les disposicions necessàries per a l'execució i desenvolupament del present decret.
  
Segona
  
La present disposició entrarà en vigor l'endemà de la publicació en el Diari Oficial de la Generalitat Valenciana.
  
València, 30 de gener de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY
  
ANNEX
  
ZONES VULNERABLES DE LA COMUNITAT VALENCIANA
  
ALACANT
  
Benferri
  
Cox
  
Callosa de Segura
  
Los Montesinos
  
Pilar de la Horadada
  
CASTELLÓ
  
Vinaròs
  
Benicarló


Còpia Permalink ELI